
	Nr.p.k.
	Projekta redakcija
	Iebildums / Priekšlikums
	Autors

	1.
	Likumprojekts (grozījumi)
 14) ieguldījumu pabeigšana – ir brīdis, kad zonas pārvalde vai brīvostas pārvalde saņem zonas kapitālsabiedrības vai licencētas kapitālsabiedrības iesniegtu apliecinājumu par ieguldījumu pabeigšanu, kuram pievienoti ieguldījumu pabeigšanu apliecinoši dokumenti;
15) darbu sākums - ir ar ieguldījumu saistītu būvdarbu sākums vai pirmā juridiski saistošā apņemšanās pasūtīt aprīkojumu, vai citas saistības, kas padara ieguldījumu neatgriezenisku, – atkarībā no tā, kas notiek pirmais. Zemes pirkšanu un tādus sagatavošanās darbus kā atļauju saņemšana un priekšizpētes veikšana neuzskata par darbu sākumu. Attiecībā uz pārņemšanu “darbu sākums” ir brīdis, kad tiek iegādāti aktīvi, kas ir tieši saistīti ar iegādāto uzņēmējdarbības vietu;
16) tā pati vai līdzīga darbība - ir darbība, kas ietilpst tajā pašā NACE 2. red. saimniecisko darbību statistiskās klasifikācijas klasē (četrciparu kods) (NACE 2. red.).
	Iebildums
Komisijas 2014. gada 17. jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk — Komisijas regula Nr. 651/2014) 2.panta 47.a) apakšpunktā noteikts, ka “ieguldījuma pabeigšana” ir brīdis, kad valsts iestādes attiecīgo ieguldījumu atzīst par pabeigtu vai, ja šāda atzinuma nav, kad pagājuši 3 gadi no darbu sākuma.
Likumprojekta 1.pantā paredzēts papildināt likuma "Par nodokļu piemērošanu brīvostās un speciālajās ekonomiskajās zonās" (turpmāk - likums) 2.panta otro daļu ar 14.punktu šādā redakcijā:
"14) ieguldījumu pabeigšana – ir brīdis, kad zonas pārvalde vai brīvostas pārvalde saņem zonas kapitālsabiedrības vai licencētas kapitālsabiedrības iesniegtu apliecinājumu par ieguldījumu pabeigšanu, kuram pievienoti ieguldījumu pabeigšanu apliecinoši dokumenti;"
Likumprojekta 1.pantā ietvertā likuma 2.panta otrās daļas 14.punkta redakcija nav atbilstoša Komisijas regulas Nr. 651/2014 2.panta 47.a) apakšpunktā noteiktajam, jo par ieguldījumu pabeigšanas brīdi uzskata valsts iestādes atzinumu, ar kuru valsts iestādes atzīst ieguldījumu par pabeigtu, bet ja šāda atzinuma nav, tad grozījuma reakcijā nav ietverts nosacījums, ka šāda atzinuma neesības gadījumā par ieguldījumu pabeigšanas brīdi ir uzskatāms brīdis, kad pagājuši 3 gadi no darbu sākuma.
Lūdzam precizēt likumprojekta 1.pantā ietverto likuma 2.panta otrās daļas 14.punkta redakciju atbilstoši Komisijas regulas Nr. 651/2014 2.panta 47.a) apakšpunkta regulējumam.
 
Piedāvātā redakcija
-
	Liene Otto (VID)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Attiecībā uz tekstu anotācijā : "No likuma ir jāizslēdz 5. panta ceturtās daļas 3. punkts - Komisijas regulas Nr.  651/2014 2. panta 44. punktā minētās sintētisko šķiedru nozares kapitālsabiedrībām, kā noteikts Komisijas regulas Nr.  651/2014 13. panta "a" apakšpunktā, kas noteic, ka sintētisko šķiedru nozares kapitālsabiedrības vairs nevarēs saņemt nodokļu atvieglojumus šī likuma ietvaros." Lūdzam skaidrībai precizēt, ka ar grozījumiem būs iespējams saņemt atbalstu arī sintētisko šķiedru nozarē, jo ar Komisijas regulas Nr.651/2014 grozījumiem tiek paplašināts reģionālā atbalsta tvērums ar sintētisko šķiedru nozari un tādējādi sintētisko šķiedru nozare vairs nav izslēgto nozaru sarakstā.
Piedāvātā redakcija
-
	Gunita Galauska (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Vēršam uzmanību, ka likumprojekta 1.panta otrās daļas 12.punkta b)apakšpunkts paredz nosacījumu: "Aizstāšanas ieguldījums nav kvalificējams kā sākotnējais ieguldījums". Ņemot vērā minēto, lūdzam precizēt tekstu anotācijā: "Līdzīgi, Regulas (ES) Nr. 2023/1315 2.panta 49. punkts norāda, ka uzņēmuma kapitāldaļu parasta iegāde netiek uzskatīta par sākotnējo ieguldījumu. Tādējādi, aizstājošs ieguldījums netiek uzskatīts par sākotnējo ieguldījumu. Šie noteikumi likumā nav ietverti." , dzēšot vārdus “Šie noteikumi likumā nav ietverti.”, jo Likumprojektā attiecīgais nosacījums ir iekļauts.
Piedāvātā redakcija
-
	Gunita Galauska (FM)

	4.
	Likumprojekts (grozījumi)
 "c) ieguldījumu projekts rada darbinieku skaita tīru pieaugumu Komisijas 2014. gada 17. jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk — Komisijas regula Nr. 651/2014) 2. panta 32. punkta izpratnē salīdzinājumā ar vidējo rādītāju iepriekšējos 12 mēnešos un 14. panta 9. punkta izpratnē attiecīgajā periodā no izveidoto darbavietu skaita atņem visas zaudētās darbavietas,"
	Priekšlikums
Komisijas regulas Nr. 651/2014 2.panta 32.punktā jau ir noteikts, ka  “darbinieku skaita neto pieaugums” ir darbinieku skaita neto pieaugums attiecīgajā uzņēmējdarbības vietā salīdzinājumā ar vidējo rādītāju noteiktā periodā, tātad no radīto darbvietu skaita ir jāatņem šajā periodā zaudēto darbvietu skaits. Pilna laika, nepilna laika un sezonāli nodarbināto personu skaits ir jānosaka, ievērojot to attiecīgās gada darbaspēka vienību decimāldaļas.
Tātad, no likuma  2.panta otrās daļas 4.1 punkta c) apakšpunkta redakcijas jau šobrīd ir saprotams, ka darbinieku skaita tīrā pieauguma aprēķinā jāatņem zaudētas darba vietas.
Komisijas regulas Nr. 651/2014 14. panta 9. punktā ir ietverti nosacījumi, kas jāņem vērā attiecināmo izmaksu aprēķinā un nosacījumi, kas jāizpilda pēc atbalsta saņemšanas.  Līdz ar to tiesību normas redakcijā atsaucē uz Komisijas regulas Nr. 651/2014 14. panta 9.punktu nepamatoti lietots vārds “izpratnē”.
Anotācijas Problēmas aprakstā paskaidrots, ka Regulas (ES) Nr. 2023/1315 14. panta 9. punkta a) apakšpunkts noteic, ka attiecīgajā kapitālsabiedrībā veiktais ieguldījumu projekts izraisītu darbinieku skaita tīro pieaugumu, salīdzinot ar vidējo rādītāju iepriekšējo 12 mēnešu laikā. Šo tīro pieaugumu iegūst, no radīto darbavietu skaita atņemot zaudētās darbavieta attiecīgajā periodā, kurā zaudētās darbavietas tiek aplēstas gada darbaspēka vienībās. Tātad, darbinieku skaita tīrā pieauguma aprēķinā nepiemēro citus Regulas (ES) Nr. 2023/1315 14. panta 9. punkta apakšpunktus, tādēļ tiesību normas redakcijā nav sniedzama atsauce uz visu Komisijas regulas Nr. 651/2014 14. panta 9.punktu.    
Ievērojot minēto, lūdzam precizēt likumprojekta 1.pantā ietverto grozījumu likuma 2.panta otrās daļas 4.1 punkta c) apakšpunkta redakciju.




 
Piedāvātā redakcija
izteikt otrās daļas 4.1 punkta c) apakšpunktu šādā redakcijā:
"c) ieguldījumu projekts rada darbinieku skaita tīru pieaugumu Komisijas 2014. gada 17. jūnija regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk — Komisijas regula Nr. 651/2014) 2. panta 32. punkta izpratnē salīdzinājumā ar vidējo rādītāju iepriekšējos 12 mēnešos, kuru nosaka, piemērojot Komisijas regulas Nr. 651/2014 14. panta 9. punkta “a” apakšpunktu, un attiecīgajā periodā no izveidoto darbavietu skaita atņem visas zaudētās darbavietas ".
 
	Liene Otto (VID)

	5.
	Likumprojekts (grozījumi)
 "6) zonas kapitālsabiedrības apliecinājums, ka ieguldījumu projekts radīs darbinieku skaita tīru pieaugumu Komisijas regulas Nr. 651/2014 2. panta 32. punkta izpratnē salīdzinājumā ar vidējo rādītāju iepriekšējos 12 mēnešos un ka darba vietu kapitālsabiedrība nodrošina triju gadu laikā pēc sākotnējo ieguldījumu pabeigšanas, ievērojot, ka Komisijas regula Nr. 651/2014 14. panta 9. punkta izpratnē no radīto darbavietu skaita atņemot attiecīgajā periodā zaudētās darbavietas, kas izteiktas gada darbaspēka vienībās. Nodarbinātā deklarētā dzīvesvieta attiecībā uz Rēzeknes speciālās ekonomiskās zonas un Latgales speciālās ekonomiskās zonas kapitālsabiedrību ir Latgales plānošanas reģionā, bet attiecībā uz Liepājas speciālās ekonomiskās zonas kapitālsabiedrību — Kurzemes plānošanas reģionā ietilpstošajā Liepājas valstspilsētas pašvaldībā, Dienvidkurzemes novadā vai Kuldīgas novada Alsungas pagastā, un darba vieta lielā kapitālsabiedrībā tiks saglabāta vismaz piecus gadus, bet mazās vai vidējās kapitālsabiedrībās — vismaz trīs gadus no dienas, kad attiecīgā darba vieta pirmo reizi ir nodrošināta;"
	Priekšlikums
Ievērojot sniegto priekšlikumu par likumprojekta 1.pantā ietverto grozījumu  likuma 2.panta otrās daļas 4.1 punkta c) apakšpunktā, tiesību normas redakcijā atsaucē uz Komisijas regulas Nr. 651/2014 14. panta 9. punktu nepamatoti lietots vārds “izpratnē”. Lūdzam precizēt likumprojekta 3.pantā ietverto likuma 5.1 panta 2.1 daļas 6. punkta pirmo teikumu. 

 
Piedāvātā redakcija
"6) zonas kapitālsabiedrības apliecinājums, ka ieguldījumu projekts radīs darbinieku skaita tīru pieaugumu Komisijas regulas Nr. 651/2014 2. panta 32. punkta izpratnē salīdzinājumā ar vidējo rādītāju iepriekšējos 12 mēnešos un ka darba vietu kapitālsabiedrība nodrošina triju gadu laikā pēc sākotnējo ieguldījumu pabeigšanas, ievērojot, ka saskaņā ar Komisijas regula Nr. 651/2014 14. panta 9. punktu no radīto darbavietu skaita atņem attiecīgajā periodā zaudētās darbavietas, kas izteiktas gada darbaspēka vienībās. "
	Liene Otto (VID)

	6.
	Likumprojekts (grozījumi)
 "12. Zonas kapitālsabiedrības apliecinājums, ka ieguldījumu projekts radīs darbinieku skaita tīru pieaugumu Komisijas regulas Nr. 651/2014 2. panta 32. punkta izpratnē salīdzinājumā ar vidējo rādītāju iepriekšējos 12 mēnešos un ka darba vietu kapitālsabiedrība nodrošina triju gadu laikā pēc sākotnējo ieguldījumu pabeigšanas, ievērojot, ka Komisijas regula Nr. 651/2014 14. panta 9. punkta izpratnē no radīto darbvietu skaita atņemot attiecīgajā periodā zaudētās darbvietas, kas izteiktas gada darbaspēka vienībās. Nodarbinātā deklarētā dzīvesvieta attiecībā uz Rēzeknes speciālās ekonomiskās zonas un Latgales speciālās ekonomiskās zonas kapitālsabiedrību ir Latgales plānošanas reģionā, bet attiecībā uz Liepājas speciālās ekonomiskās zonas kapitālsabiedrību — Kurzemes plānošanas reģionā ietilpstošajā Liepājas valstspilsētas pašvaldībā, Dienvidkurzemes novadā vai Kuldīgas novada Alsungas pagastā, un darba vieta lielā kapitālsabiedrībā tiks saglabāta vismaz piecus gadus, bet mazās vai vidējās kapitālsabiedrībās — vismaz trīs gadus no dienas, kad attiecīgā darba vieta pirmo reizi ir nodrošināta."
	Priekšlikums
Ievērojot sniegto priekšlikumu par likumprojekta 1.pantā ietverto grozījumu  likuma 2.panta otrās daļas 4.1 punkta c) apakšpunktā un 3.pantā ietverto 5.1 panta 2.1 daļas 6. punkta redakcijas precizēšanu, lūdzam atbilstoši precizēt likumprojekta 8.pantā ietverto grozījumu 9.pielikuma 12.punkta redakcijā un atsaucē uz Komisijas regulas Nr. 651/2014 14. panta 9. punktu nelietot vārdu “izpratnē”.
 
Piedāvātā redakcija
-
	Liene Otto (VID)

	7.
	Anotācija (ex-ante)
1.2. Mērķis
	Priekšlikums
Lūdzam precizēt sadaļā "Mērķa apraksts" otro teikumu: "Šīs regulas prasības koncentrējas uz valsts atbalsta piešķiršanas nosacījumiem kapitālsabiedrībām, kas darbojas brīvostu un speciālo ekonomisko zonu teritorijās.", ņemot vērā, ka regulas prasības specifiski nekoncentrējas uz valsts atbalsta piešķiršanas nosacījumiem kapitālsabiedrībām, kas darbojas brīvostu un speciālo ekonomisko zonu teritorijās, bet gan uz jebkuru atbalsta pretendentu, kas pretendē uz atbalstu ar kādu no šīs regulas mērķiem.
Piedāvātā redakcija
-
	Gunita Galauska (FM)

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Skaidrības nolūkos, aicinām papildināt anotācijas 1.3. sadaļu ar skaidrojumu, ka saskaņā ar šajā likumprojektā paredzētajiem grozījumiem, komercdarbības atbalstu var piešķirt (noslēgt līgumus par ieguldījumu veikšanu vai paredzamo algu izmaksu veikšanu) līdz 2027. gada 30. jūnijam atbilstoši Komisijas regulas Nr. 651/2014 58. panta 4. punktam un 59. pantam.
Piedāvātā redakcija
-
	Jurijs Jenuševskis (FM)

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā to, ka ar grozījumiem Komisijas Regulas Nr. 651/2014 9. panta 1. punkta c) apakšpunktā individuālā atbalsta slieksnis, kuru pārsniedzot, ir jāveic šī atbalsta publicēšana, tika samazināts no EUR 500 000 uz EUR 100 000, aicinām papildināt anotācijas 1.3. sadaļu ar skaidrojumu, ka šī prasība attiecas uz tiem līgumiem par ieguldījumu veikšanu vai paredzamo algu izmaksu veikšanu, kas noslēgti pēc šī likumprojekta spēkā stāšanās.
Piedāvātā redakcija
-
	Jurijs Jenuševskis (FM)

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju ar informāciju, vai un kā grozījumi ietekmēs jau noslēgtos līgumus par ieguldījumu veikšanu vai paredzamo algu izmaksu veikšanu.
Piedāvātā redakcija
-
	Gunita Galauska (FM)

	11.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Ņemot vērā, ka šobrīd ir pieejama Komisijas regulas Nr. 651/2014 konsolidētā versija (https://eur-lex.europa.eu/legal-content/LV/TXT/?uri=CELEX:02014R0651-20230701), pārskatāmības nolūkos aicinām anotācijā izvērtēt iespēju dot atsauces uz minēto Komisijas regulas Nr. 651/2014 konsolidēto versiju.
Piedāvātā redakcija
-
	Gunita Galauska (FM)

	12.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijas 1.3.apakšpunktā “Pašreizējā situācija, problēmas un risinājumi” Problēmas aprakstā par grozījumu, ar kuru papildina likuma 2.panta otro daļu ar 15.punktu paskaidrots, ka Regula (ES) Nr. 651/2014 nosaka definīciju jeb skaidrojumu terminam “darbu sākums”, nesniedzot atsauci uz konkrētu regulas tiesību normu.
Komisijas regulas Nr. 651/2014 2.panta 23.punktā noteikts, ka “darbu sākums” ir ar ieguldījumu saistītu būvdarbu sākums vai pirmā juridiski saistošā apņemšanās pasūtīt aprīkojumu, vai citas saistības, kas padara ieguldījumu neatgriezenisku, – atkarībā no tā, kas notiek pirmais. Zemes pirkšanu un tādus sagatavošanās darbus kā atļauju saņemšana un priekšizpētes veikšana neuzskata par darbu sākumu. Attiecībā uz pārņemšanu “darbu sākums” ir brīdis, kad tiek iegādāti aktīvi, kas ir tieši saistīti ar iegādāto uzņēmējdarbības vietu.
Ievērojot, ka termina “darbu sākums” skaidrojums sniegts Komisijas regulas Nr. 651/2014 2.panta 23.punktā, lūdzam atbilstoši precizēt anotācijā atsauci uz konkrētu  Komisijas regulas Nr. 651/2014 normu.
 
Piedāvātā redakcija
-
	Liene Otto (VID)

	13.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums
Lūdzam papildināt anotāciju ar likumprojekta 1.panta otrās daļas 15.punkta izvērtējumu pret Komisijas regulu Nr.651/2014.
Piedāvātā redakcija
-
	Gunita Galauska (FM)



